Að svo stöddu telur Vegagerðin ólíklegt að hægt verði að moka í sveitarfélaginu fyrr en á morgun og er því útlit fyrir að ófært verði í sveitarfélaginu hið minnsta fyrri hluta dags . Ljóst er að skólabílar munu ekki verða á ferð á fimmtudag og má reikna með að færðin hafi áhrif á skólastarf fimmtudags . Hvetjum við foreldra til að fylgjast vel með upplýsingum frá skólunum . Kæru sveitungar við hvetjum alla til að fylgjast vel með færð og veðurspá næstu daga . Foreldrar og forráðamenn barna í leik - og grunnskóla eru sérstaklega beðnir um að vera vakandi fyrir upplýsingum frá skólunum en líklegt má telja að rask verði á skólastarfi og akstri á næstu dögum . Sveitarstjórn Eyjafjarðarsveitar samþykkti þann 21. nóvember 2019 afgreiðslu skipulagsnefndar þann 14. mars 2019 á deiliskipulagi fyrir svínabú í landi Torfa skv. 3. mgr. 41. gr. skipulagslaga nr. 123 / 2010 . Skipulagið tekur til uppbyggingar svínabús á landspildu sunnan Finnastaðaár og vestan Eyjafjarðarbrautar vestri . Kallað er eftir ábendingum frá vegfarendum sveitarfélagsins um það sem betur má fara í umferðarmálum í sveitarfélaginu . Hafa má í huga atriði eins og ástand vega , snjómokstur , umferð gangandi vegfarenda , akandi og ríðandi . Þá er einnig vert að benda á gróður , heft útsýni , erfið gatnamót og heimreiðar svo fátt eitt sé nefnt . Mikilvægt er að staðsetningar séu skilmerkilega tilgreindar í ábendingum og gott er að hafa myndir með þar sem við á . Ábendingar sendist á esveit@esveit.is merkt sem erindi „ Ábendingar fyrir umferðaröryggisáætlun “ fyrir 12. janúar 2020 . Skipulagsnefnd